stanford-oval/wikipedia huggingface dataset:
Palkkiometsästäjät

| Palkkiometsästäjät> Boss Nigger |
| --- | --- |

Ohjaaja:  Jack Arnold
Käsikirjoittaja:  Fred Williamson
Tuottaja:   Jack Arnold  Fred Williamson 
Säveltäjä:  Leon Moore
Pääosat:   Fred Williamson  D'Urville Martin  William Smith  R.G. Armstrong 
Valmistustiedot
Valmistusmaa:  Yhdysvallat
Tuotantoyhtiö:  Dimension Pictures
Levittäjä:  Dimension Pictures
Ensi-ilta:  1975
Kesto:  87 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Palkkiometsästäjät (engl. Boss Nigger) on vuonna 1975 ilmestynyt western-tyylinen blaxploitaatio-elokuva, jonka on ohjannut Jack Arnold. Pääosaa elokuvassa esittää entinen amerikkalaisen jalkapallon pelaaja Fred Williamson, joka myös käsikirjoitti ja osaksi tuotti elokuvan.
Boss Nigger julkaistiin Yhdysvalloissa joillakin alueilla myös nimillä The Boss ja The Black Bounty Killer. Suomessa elokuva on julkaistu nimillä Palkkiometsästäjät ja Kaupungin kauhut.
Juoni

Elokuvassa kaksi afroamerikkalaista palkkionmetsästäjää, ”Boss Nigger” (Fred Williamson) ja Amos (D'Urville Martin), ratsastavat pieneen western-tyyliseen kylään. Kun he huomaavat, että kylässä ei ole sheriffiä, ottaa ”Boss Nigger” tehtävän itselleen voitettuaan pormestarin (R.G. Armstrong) viekkaudessaan.
Vastaanotto

Julkaisuaikanaan The New York Times kehui Boss Niggeriä "mukavaksi yllätykseksi", jos elokuvalta ei odota liikoja. Kriitikko Vincent Canby luonnehti Williamsonin näyttelijäntyötä tarkoitukselliseksi parodiaksi Clint Eastwoodin rooleista Sergio Leonen spagettiwesterneissä.
Aiheesta muualla

Palkkiometsästäjät Internet Movie Databasessa (englanniksi)
Traileri YouTubessa
Oulun Jalkapalloklubi

Oulun Jalkapalloklubi (OuJK) on suomalainen Oulussa toimiva jalkapalloseura. Se on perustettu 1.1.2002 ja rekisteröity 12.2.2002. Nimen otti käyttöönsä FC Dreeverien kakkosjoukkue, joka kauden 2001 jälkeen nousi III-divisioonaan Palloliiton Pohjois-Suomen piirin Oulu-Kainuu lohkoon. FC Dreeverien ykkösjoukkue pelasi samassa sarjassa ja lohkossa.
OuJK:lla on edustusjoukkueet miesten neljänneksi ja kuudenneksi korkeimmilla sarjatasoilla (2019). Seuralla on myös futsal-joukkue.
Oulun Kauppahotelli

| Oulun Kauppahotelli> Kerttulan talo |
| --- | --- |
 Kerttulan talo 1920–1930-lukujen vaihteessa.
Sijainti:  Pokkinen, Oulu
Koordinaatit:  65°00′52″N, 025°28′25″E
Rakennustyyppi:  Hotelli
Valmistumisvuosi:  1900
Purkuvuosi:  1991
Suunnittelija:  J. W. Lillqvist
Omistaja:  Insinöörityö Oy (viimeinen omistaja)
Tyylisuunta:  uusrenessanssi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oulun Kauppahotelli oli hotelli-ravintola, joka sijaitsi Kirkkokadun ja Asemakadun kulmassa Pokkisen kaupunginosassa Oulussa. Rakennus purettiin 1991.
Pankinjohtaja J. F. Kerttula rakennutti rakennusmestari J. W. Lillqvistin suunnitteleman uusrenessanssityylisen talon vuonna 1900. Kolmikerroksiseen rakennukseen liittyi Asemakadun suuntainen yksikerroksinen siipirakennus. Rakennuksella oli Kerttulan jälkeen useita omistajia muun muassa Kauppiaiden Osakeyhtiö eli nykyinen Kesko. Liikemies Arvo Lisko osti talon tontteinen vuonna 1936. Lisko avasi alakertaan kahvila-ravintolan, jolle sai anniskeluoikeudet 1939.
Lisko laajensi talon kuusikerroksiseksi funktionalistiseksi kaupunkitaloksi. Hän rakennutti ensin yksikerroksisen osan päälle viisi kerrosta vuosina 1938–1939 ja myöhemmin vuosina 1954–1955 kolmikerroksinen osakin laajennettiin kuuteen kerrokseen. Arvo Lisko kuoli vuonna 1956. Hänen jälkeensä kauppahotellia johti ensin hänen vaimonsa Tyyne ja tämän kuoleman jälkeen heidän tyttärensä Liisa Lisko.
Pohjois-Pohjanmaan museon vuonna 1994 johtamissa arkeologisissa kaivauksissa löytyi kahden rakennuksen jäänteitä. Toinen löydetyistä kellareista saattoi olla peräisin ennen vuoden 1652 kaupunkipaloa.
Oulun teekkariyhdistyksen omistama ravintola Rattori-lupi toimi Kauppahotellin talossa vuosina 1976–1981.
Patrick Peterson

| Patrick Peterson |
| --- | --- |
 Peterson Arizona Cardinalsin paidassa
Henkilötiedot
Syntynyt: 11. heinäkuuta 1990 Fort Lauderdale, FL
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  99 kg
Pelipaikka:  Kulmapuolustaja
Seura
Pelinumero:  21
Seura:  Minnesota Vikings
Sarja:  NFL
Pelaajaura
Aik. seurat:  Arizona Cardinals
NFL-varaus:  5. varaus, 2011 Arizona Cardinals
Pääsarjaura:  2011–
Aiheesta muualla
www.patrickpeterson21.com
Patrick De’mon Peterson (s. 11. heinäkuuta 1990 Fort Lauderdale, Florida) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän pelaa tällä hetkellä NFL-liigan Minnesota Vikingissa.
Louisianan osavaltionyliopiston joukkueessa yliopistojalkapalloa pelannut Peterson oli NFL:n varaustilaisuuden viides varaus vuonna 2011.
Muuta

Peterson kertoi huhtikuussa 2015 sairastavansa diabetestä.
Only Eyes Behind

| Only Eyes Behind Kyyria |
| --- | --- | --- |

Singlen tiedot
 Albumilta: Blessed Ravings
 Julkaistu: 19. kesäkuuta 1994
 Tuottaja(t): Kyyria
 Tyylilaji: heavy metal
 Kesto: 16.20
 Levy-yhtiö: Zen Garden
Kyyrian muut singlet
|   | Only Eyes Behind 1994 | Skinny Rover 1995 |
Only Eyes Behind on Kyyria-yhtyeen ensimmäinen single vuodelta 1994. Single äänitettiin Helsingissä ja tuottajana toimi Kyyria. Kappaleet "Only Eyes Behind" ja "Jester" ovat miksannut Mikko Karmila. Kappaleen "Voice in a Mirage" on miksannut Timo Tolkki, ja Hiili Hiilesmaa on miksannut kappaleen "XTC".
Single on osittain yhtyeen Blessed Ravings -levyltä, ja sisältää kahden kyseisellä levyllä julkaistujen kappaleiden lisäksi kaksi uutta kappaletta. Tämän lisäksi nimikkokappale on tätä julkaisua varten editoitu versio. "XTC" on aikaisemmin julkaistu kokoelmalla "Monk Rock : Munkkiniemen nuorisotalon demostudion kokoelmalevy" nimellä "Xtasy".
Singlellä olevat uudet kappaleet sisällettiin myöhemmin vuonna 1998 julkaistuun Blessed Ravings Remastered -levylle. Kannen kuva on Pekka Beloffin tuottama.
Kappaleet

Only Eyes Behind – 4.41 (säv. Kallio, Tanner, Tuomi, san. Kallio, Tanner, Tuomi, sov. Kyyria)
Jester – 4.08 (säv. Kyyria, san. Tanner, sov. Kyyria)
Voice in a Mirage – 4.40 (säv. Tanner, san. Tanner, sov. Kyyria)
XTC – 2.10 (säv. Chimo, san. Chimo, sov. Kyyria)
Kappaleet > Editoitu nimikkokappale

Vaikka kappale "Only Eyes Behind" löytyy levyltä Blessed Ravings se ei ole sama versio; singleltä löytyvä kappale on lyhennetty alkuperäisestä. Täyspitkällä levyllä oleva versio on 5 minuuttia 22 sekuntia pitkä.
Nimikkokappale

Singlen nimikkokappaleen nimi on viittaus Jonathan Swiftin runoon "To Janus, on New Year's Day, 1726", josta löytyy rivi "Happy nation, were we blind, Or had only eyes behind !" Runo on ylistys Irlannin menneille suurteoille.
Kokoonpano

Gas Lipstick – rummut
Dick Domestic Blues MF – koskettimet
Nico Etelävuori – basso
Mig Masta Tanner – kitara
Ville Tuomi – laulu
Kokoonpano > Vierailevat muusikot

Tero Lampikari – kitara (kappale "Voice in the Mirage")
Ile Laaksomaa – saha (kappale "Only Eyes Behind")
Aiheesta muualla

Singlen arvostelu (Arkistoitu – Internet Archive) (englanniksi)
Paratiisin paperit

Maat, joiden poliitikot, viranhaltijat tai läheiset yhteistyökumppanit ovat osallisia Paratiisin paperien tietovuotoon.
Paratiisin paperit ovat vuonna 2017 medialle vuodettuja salaisia asiakirjoja, jotka paljastavat yritysten ja varakkaiden yksityishenkilöiden harjoittamaa verovälttelyä veroparatiisipalveluja tarjoavien yhtiöiden kautta. Aineisto sisältää noin 13,4 miljoonaa asiakirjaa. Tutkivien toimittajien kansainvälinen yhteenliittymä (ICIJ) aloitti aineistoon liittyvät julkiset paljastukset marraskuussa 2017. Se on yksi maailman suurimmista tietovuodoista.
Tietovuodon keskipisteessä on Appleby-lakitoimisto, josta vuodetut tiedot varastettiin. Vuoto paljasti useiden valtionpäämiesten, kuten Kanadan pääministeri Justin Trudeaun ja Elisabet II:n sijoituksia.
EU-parlamentti

EU-parlamentti arvosteli marraskuussa 2017 rikkaiden ja yritysten mahdollisuutta alhaisiin veroihin veroparatiiseissa. Romanian konservatiivi Monica Macovein mukaan 13 miljoonaa dokumenttia osoittivat miten laajaa korruptio ja rahanpesu on. ”Tämä tapahtuu meidän silmiemme alla täällä Euroopassa ja olemme osasyyllisiä, jos emme purkaa veroparatiiseja.” Malta ei ole toimeenpannut EU:n rahanpesudirektiiviä eikä EU:n yhteistä syyttäjäviranomaista. Vuonna 2018 EU aikoo tutkia EU-passien myyntiä investointien palkaksi.
Malta

Paratiisivuodossa Maltalta löytyi eniten suomalaisia ja ruotsalaisia. Juuri ennen tietovuotoa lokakuussa 2017 tapettiin Maltalla autopommilla tutkiva journalisti Daphne Caruana Galizia.
Paljastuksista ilmenee, että liikemies Antti Herlin lähetti toukokuussa 2016 Maltalle 3 miljoonaa euroa. Rahoilla yritettiin pelastaa suomalaisten omistamaa Nemea-veroparatiisipankkia. Viranomaiset tutkivat myös 10 miljoonan euron talletusta Nemea-pankkiin Azerbaidžanista.
Noin 350 suomalaisella on yhteys maltalaisiin yhtiöihin. Suomalaiset omistavat Maltan kautta laivoja, huvijahteja ja osuuksia nettikasinoista ja tekevät sijoituksia. Malta on Euroopassa merkittävä verkkokasinoiden ja peliyhtiöiden kotipaikka. Suomessa rahapelien monopoli on Veikkauksella. Suomen poliisihallitus on tehnyt tutkintapyyntöjä rahapeliyhtiöiden laittomasta markkinoinnista.
Kilpailun vääristyminen

Yleisradion veroparatiisikeskusteluissa verosuunnittelun esitettiin vääristävän kilpailua. Pienyritykset eivät kilpaile samoilla ehdoilla, jos suuryrityksille sallitaan merkittävästi pienempi veroprosentti. Esimerkiksi Maltalla yritysvero on 35 %. Kuitenkin esimerkiksi ulkomainen kauppaketju Lidl maksaa voitoistaan vain muutamia prosentteja veroja. Paikallisten kauppiaiden korkea verotus tekee kilpailun heille vaikeaksi.
Palkkiot veroparatiisin kautta

Suuryritykset palkitsevat työntekijöitään veroparatiisien kautta muun muassa paratiisin papereista tutun lakitoimisto Applebyn ja IT-jätti CGI:n avustamana. Yli 150 suomalaista on ollut mukana CGI:n palkitsemisjärjestelyssä: mukaan lukien Suomen eduskunta, oikeushallinto ja Helsingin kaupunki. Tulojen ilmoitus Suomen verottajalle on tulonsaajan vastuulla.
Urheiluseurat ovat perustaneet trusteja, joiden kautta on maksettu pelaajille palkkioita. Jalkapalloseura Glasgow Rangers maksoi kymmeniä miljoonia puntia pelaajien palkkioita trustiin. Pelaajat ottivat trustilta korotonta ”lainaa” ja välttyivät näin veroilta. Kesällä 2017 Britannian korkein oikeus päätyi verottajan kannalle, kun se katsoi että trustista saatavia tuloja on verotettava.
Pavel Gurkin

| Mitalit> Maa:   Venäjä.Miesten ammunta.MM-kilpailut  | Mitalit> Maa:   Venäjä.Miesten ammunta.MM-kilpailut  | Mitalit> Maa:   Venäjä.Miesten ammunta.MM-kilpailut  | Maa:   Venäjä> Miesten ammunta. |
| --- | --- | --- | --- |
|  Kultaa | Zagreb 2006 | Trap, joukkue |  |
|  Pronssia | Kairo 2001 | Trap |  |
|  Pronssia | Kairo 2001 | Trap, joukkue |  |
Pavel Viktorovitš Gurkin (ven. Павел Викторович Гуркин, s. 12. heinäkuuta 1966 Moskova) on venäläinen haulikkoampuja.
Guorkin on saavuttanut MM-kilpailuissa yhteensä yhden kullan ja kaksi pronssia Kairosta 2001 ja Zagrebista 2006. Olympialaisissa Pekingissä 2008 hän sijoittui 11. miesten trapissa tuloksella 116.
Ohms

| Ohms Deftones |
| --- | --- | --- |

Studioalbumin tiedot
 Julkaistu: 25. syyskuuta 2020
 Tuottaja(t): Terry Date
 Kesto: 46.17
 Levy-yhtiö: Reprise Records
Listasijoitukset
  10. (albumilista)    3. (fyysinen albumilista)
Deftonesin muut julkaisut
| Gore 2016 | Ohms 2020 |   |
Singlet albumilta Ohms
 ”Ohms” Julkaistu: 21. elokuuta 2020  ”Genesis” Julkaistu: 18. syyskuuta 2020  ”Ceremony” Julkaistu: 26. tammikuuta 2021
Ohms on alternative metal -yhtye Deftonesin yhdeksäs albumi, joka julkaistiin 25. syyskuuta 2020. Se on yhtyeen ensimmäinen Terry Daten tuottama albumi vuonna 2003 ilmestyneen Deftones-albumin jälkeen, tosin yhtye työskenteli hänen kanssaan vuonna 2008 julkaisematta jääneen Eros-albumin parissa. Albumi on myös ensimmäinen, jolla Stephen Carpenter käyttää yhdeksänkielistä kitaraa.
Albumin kansitaiteen on suunnitellut Frank Maddocks, joka on työskennellyt yhtyeen aiempien albumien kuten White Ponyn kanssa .
Taustaa

Laulaja-kitaristi Chino Moreno kommentoi Ohmsin sanoitusten teemoja haastattelussa Kerrangille:
»Jotkin levyllä toistuvat teemat liittyvät siihen, että on pystyttävä tunnistamaan elämässä tehdyt valinnat ja keksimään, miten muuttaa tiettyjä asioita, joista ei ehkä pidä itsessään.» 
(Chino Moreno)
Promotointi

Yhtye kiusoitteli fanejaan albumin julkaisusta viikon kestäneellä digitaalisella kampanjalla elokuussa 2020. Deftones julkaisi kryptisiä sosiaalisen median julkaisuja, virallisen Internet-sivunsa and animaatioita Spotifyn Canvas-ominaisuuden kautta, jotka ratkaistuina paljastivat sanan "ohms" ja koordinaatit Los Angelesissa sijaitsevalle mainostaululle, joka paljasti osan albumin kansitaiteesta. Kampanja päättyi Ohms-albumin ja sen ensimmäisen kappaleen "Ohmsin" musiikkivideon julkistukseen. Rafatoon ohjasi "Ohmsin" musikkivideon ja oli Rolling Stonen mukaan "bändin esiintyminen elävöitettynä näkymillä dystooppisesta maailmasta, peilaten kappaleen musiikillisesti ja sanoituksellisesti raskaita ajatuksia." Julkaisun aikaan laulaja Chino Moreno kuvaili Ohmsia "hyväksi katsaukseksi albumin suunnasta", vaikka tuottaja Terry Date erillisessä haastattelussa ei ajatellut kappaleen olevan hyvä albumin promotoinnin kannalta.
Deftonesin oli tarkoitus pitää Pohjois-Amerikan kiertue Gojiran ja Poppyn kanssa vuoden 2020 heinäkuusta syyskuuhun. Koronaviruspandemian takia kiertue päätettiin siirtää vuodelle 2021.
Kappaleet

Genesis – 5.17
Ceremony – 3.27
Urantia – 4.30
Error – 4.50
The Spell of Mathematics – 5.27
Pompeji – 5.25
This Link is Dead – 4.37
Radiant City – 3.35
Headless – 4.59
Ohms – 4.10
Kokoonpano

Chino Moreno − laulu, rytmi kitara
Stephen Carpenter − kitara
Sergio Vega − basso
Abe Cunningham − rummut
Frank Delgado − samplet, kosketinsoitin
Arvostelut

Inferno:
Kaaoszine: 9/10
Soundi:
Oreiní (Sérres)

| Oreiní Ορεινή |
| --- | --- |
 Oreinín kylä.
 Kunnallisyksikön sijainti
 Oreiní
 Koordinaatit: 41°11′43″N, 23°35′31″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Sérres
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  120105
Väkiluku (2011):  742
Aikavyöhyke:  UTC+2
 – Kesäaika:  UTC+3
Rekisterikilpi:  ER
Infobox OKVirheellinen NIMI-arvo: 
Oreiní (kreik. Ορεινή; myös Oriní) on Kreikan kylä sekä samanniminen Sérresin kunnan kunnallisyksikkö (Δημοτική Ενότητα Ορεινής, Dimotikí Enótita Oreinís) ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 742 (vuonna 2011).
Oreinílainen kansallispuku.
Oreinín kylä, suomeksi ”Vuoristoinen”, sijaitsee vuoristossa linnuntietä noin 13 kilometriä pohjoiseen Sérresin kaupungista. Oreinín kunnallisyksikkö käsittää alueita Sérresin kunnan pohjoisosassa. Oreiní oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Áno Vrontoún, Kapetán Mitroúsin, Lefkónaksen ja Skoútarin kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Oreiní Wikimedia Commonsissa
Palejevo (järvi)

| Palejevo Палеево |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°10′57″N, 29°17′38″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Järveen tulevat joet:  Nevedrjanka
Laskujoki:  Nevedrjanka
Järvinumero:  01030000111102000025915
Mittaustietoja
Pituus:  1,9 km 
Leveys:  1 km 
Pinta-ala:  72,6 ha  
Tilavuus:  0,002 km³ 
Keskisyvyys:  3 m 
Suurin syvyys:  5 m 
Valuma-alue:  122,78 km² 
Saaria:  ei saaria 
 fiPalejevo 
Palejevo (ven. Палеево) on järvi Luoteis-Venäjällä Pihkovan alueen Pustoškan piirissä.
Maantietoa

Järvi on 1,9 kilometriä pitkä, 1,0 kilometriä leveä ja sen pinta-ala on 73 hehtaaria. Se sijaitsee Nevedron koillispuolella olevalla suo-alueella. Järven suurin syvyys on viisi metriä, mutta sen keskisyvyys on kolme metriä. Järven luoteis- ja kaakkoispuolella on sijainnut kylät Luni (ven. Луни) ja Palejevo, joissa ei ole jäljellä montakaan asukasta. Kylien pellot näkyvät ilmakuvissa pääasiassa niittyinä, joissa kasvaa pensaikkoa. Muut rannat ovat metsämaata.
Luontoarvoja

Ilmakuvissa järven matalissa osissa kasvaa tiheää vesikasvillisuutta ja järvi uhkaa tulevaisuudessa umpeenkasvu. Lounaaseen päin työntyvä lahti on voimakkaasti rehevöitynyt. Siinä elää runsaasti kalalajeja: hauki, ahven, lahna, kuha, säyne, suutari, made, pasuri, karppi, rantanuoliainen, mutakala, törö, salakka ja ruutana, sekä joitakin Rutilus-suvun kalalajeja. Järvessä elää myös rapu.
Vesistösuhteita

Palejevo sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Palejevon ei laske suuria metsä- tai pelto-ojia, mutta se on Nevedrjankan läpivirtausjärvi. Sen valuma-alueen koko on tämän vuoksi 123 neliökilometriä.
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Noir

Noir (jap. ノワール, Nowāru) on japanilainen animesarja vuodelta 2001.
Noir on toimintapainotteinen sarja, joka kertoo menneisyyttään selvittävistä palkkamurhaajista, Mireillestä ja Kirikasta. Sarjan loppupuolella toiminnan rinnalle nousee myös paljon psykologisia elementtejä.
Tarina

Mireille Bouquet on tunnettu ja arvostettu palkkamurhaaja, joka saa eräänä päivänä sähköpostin, jossa häntä pyydetään "lähtemään pyhiinvaellusmatkalle menneisyyteen". Mireille lähtee Japaniin selvittämään viestin alkuperää ja tapaa muistinsa menettäneen Kirika Yūmuran, jolla on hallussaan Mireillelle hänen lapsuudestaan tuttua melodiaa soittava taskukello. Mireille suostuu auttamaan Kirikaa löytämään menneisyytensä ja yhdessä he alkavat toimia palkkamurhaajina legendaarisen Noir-salanimen turvin.
Noir-nimen mukana Mireille ja Kirika saivat kuitenkin myös maineen ja menneisyyden, joka on monesti vaatia heidän henkensä. Tehtävä tehtävältä Mireille ja Kirika kuitenkin selvittävät menneisyyttään sekä heitä jahtaavan, salaperäisen Les Soldats -järjestön taustaa. Heitä seuraa myös Chloe, nuori tyttö, joka väittää olevansa "todellinen Noir".
Tekijätiedot

Ohjaus: Koichi Mashita (jap. 真下耕一, Mashita Koichi)
Käsikirjoitus: Ryoei Tsukimura (jap. 月村了衛, Tsukimura Ryoei)
Hahmosuunnittelu: Yōko Kikuchi (jap. 菊地洋子, Kikuchi Yōko), Minako Shiba (jap. 芝美奈子, Shiba Minako)
Musiikki: Yuki Kajiura (jap. 梶浦由記, Kajiura Yuki)
Tuottaja: Shigeru Kitayama (jap. 北山茂, Kitayama Shigeru)
Tuotanto: BeeTrain Production Inc. ja Victor Entertainment
Tekijätiedot > Ääninäyttelijät

Mireille Bouquet: Kotono Mitsuishi (jap. 三石琴乃, Mitsuishi Kotono, japaninkielinen versio), Shelley Calene-Black (englanninkielinen versio)
Kirika Yūmura: Hōko Kuwashima (jap. 桑島法子, Kuwashima Hōko, japaninkielinen versio), Monica Rial (englanninkielinen versio)
Chloe: Aya Hisakawa (jap. 久川綾, Hisakawa Aya, japaninkielinen versio), Hilary Haag (englanninkielinen versio)
Altena: TARAKO (japaninkielinen versio), Tiffany Grant (englanninkielinen versio)
Jaksot

| # | Jakson nimi japaniksi | Jakson nimi englanniksi | Alkuperäinen esityspäivä |
| --- | --- | --- | --- |
| 1 | 黒き手の処女（おとめ）たち | Maidens with Black Hands | 6. huhtikuuta |
| 2 | 日々の糧 | Daily Bread | 13. huhtikuuta |
| 3 | 暗殺遊戯 | The Assassination Play | 20. huhtikuuta |
| 4 | 波の音 | The Sound of Waves | 27. huhtikuuta |
| 5 | レ・ソルダ | Les Soldats | 4. toukokuuta |
| 6 | 迷い猫 | Lost Kitten | 11. toukokuuta |
| 7 | 運命の黒い糸 | The Black Thread of Fate | 18. toukokuuta |
| 8 | イントッカービレ acteⅠ | Intoccabile (Acte I) | 25. toukokuuta |
| 9 | イントッカービレ acteⅡ | Intoccabile (Acte II) | 1. kesäkuuta |
| 10 | 真のノワール | The True Noir | 8. kesäkuuta |
| 11 | 月下之茶宴 | Moonlit Tea Party | 15. kesäkuuta |
| 12 | 刺客行 | Assassination Mission | 22. kesäkuuta |
| 13 | 地獄の季節 | Season of Hell(1) | 29. kesäkuuta |
| 14 | ミレイユに花束を | A Bouquet for Mirielle(1) | 6. heinäkuuta |
| 15 | 冷眼殺手 acteI | The Heartless Assassin Act 1(1) | 13. heinäkuuta |
| 16 | 冷眼殺手 acteII | The Heartless Assassin Act 2(1) | 20. heinäkuuta |
| 17 | コルシカに還る | Return to Corsica(1) | 27. heinäkuuta |
| 18 | 私の闇 | The Darkness within Me(1) | 3. elokuuta |
| 19 | ソルダの両手 | Two Hands of the Soldats(1) | 10. elokuuta |
| 20 | 罪の中の罪 | Sin within Sin(1) | 17. elokuuta |
| 21 | 無明の朝 | Morning without Dawn(1) | 24. elokuuta |
| 22 | 旅路の果て | Journey's End(1) | 31. elokuuta |
| 23 | 残花有情 | Sentiments for the Remaining Flower(1) | 7. syyskuuta |
| 24 | 暗黒回帰 | Return to Darkness(1) | 14. syyskuuta |
| 25 | 業火の淵 | To the Depth of Hell's Fire(1) | 21. syyskuuta |
| 26 | 誕生 | Birth(1) | 28. syyskuuta |
(1) Epävirallinen käännös; Noirin Yhdysvaltojen jakelijan ADV Filmsin sivuilla on lueteltu vain 12 ensimmäistä jaksoa.
Aiheesta muualla

ADV Filmsin kotisivut (englanniksi)
BeeTrain Productions -studion kotisivut (Arkistoitu – Internet Archive) (japaniksi)
Victor Entertainmentin kotisivut (japaniksi)
Pavel Ignatjev

Pavel Ignatjev.
Pavel Nikolajevitš Ignatjev (ven. Па́вел Никола́евич Игна́тьев, 12. heinäkuuta 1870 Konstantinopoli – 12. elokuuta 1945 Upper Melbourne), kreivi, oli Nikolai II:n opetusministeri ja neuvonantaja vuosina 1915–1917. Vuosina 1907–1909 Ignatjev toimi Kiovan kuvernementin kuvernöörinä. Ignatjevin isä Nikolai Ignatjev oli Aleksanteri III:n aikainen sisäministeri.
Pavel Ignatjev nai ruhtinatar Natalja Meštšerskajan Nizzassa vuonna 1903. Heillä oli viisi poikaa. Venäjän vallankumouksen aikana Ignatjev ja hänen perheensä pakenivat länteen. Vuonna 1925 perhe muutti Kanadaan Québecin Upper Melbourneen.
Yhdestä Ignatjevin pojista, George Ignatieffistä, tuli diplomaatti, ja hän työskenteli muun muassa Kanadan YK-suurlähettiläänä. Georgen poika Michael Ignatieff on merkittävä kanadalainen kirjailija ja toimii professorina Harvardissa. Lisäksi hän on ollut vuoden 2006 helmikuusta lähtien Kanadan parlamentin jäsen.
Oreiní (Elis)

| Oreiní Ορεινή |
| --- | --- |
 Oreinín kylä.
 Oreiní
 Koordinaatit: 37°52′13″N, 21°51′8″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Archaía Olympía
Hallinto:  
 – Asutustyyppi:  kylä
 – Kallikrates-koodi:  3905020301
Korkeus:  779 m
Väkiluku (2011):  194
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Oreiní (kreik. Ορεινή; myös Oriní) on Kreikan kylä, joka kuuluu hallinnollisesti Archaía Olympían kuntaan, Eliksen alueyksikköön ja Länsi-Kreikan alueeseen. Aiemmin kylä kuului Lámpeian kuntaan ja vuodesta 2011 lähtien Archaía Olympían kunnan Lámpeian kunnallisyksikköön. Kylän väkiluku on 194 (vuonna 2011).
Oreinín Pyhän Johanneksen (Ágios Ioánnis) kirkko.
Oreinín kylä, suomeksi ”Vuoristoinen”, sijaitsee Peloponnesoksen sisäosien vuoristossa linnuntietä noin 43 kilometriä koilliseen Pýrgoksesta. Se on rakennettu noin 779 metrin korkeuteen merenpinnasta laskettuna. Kylän nimi oli vuoteen 1928 saakka slaavilaisittain Bostenítsa (Μποστενίτσα).
Oreiní muodostaa myös laajemman kyläyhdyskunnan (Τοπική Κοινότητα Ορεινής, Topikí Koinótita Oreinís), johon kuuluu varsinaisen Oreinín kylän lisäksi kylä Paliofytiá. Koko yhdyskunnan väkiluku on 206.
Aiheesta muualla

Kuvia tai muita tiedostoja aiheesta Oreiní Wikimedia Commonsissa